Når du kører i en elbil eller hybridbil, kan du have et større behov for at få kontrolleret og smurt din bils bremser sammenlignet med benzinbiler eller dieselbiler. Det skyldes, at en elbil eller hybridbil ikke bruger bremserne lige så som en almindelig bil, da eldrevne biler genbruger bremsekraften, også kaldet rekuperation, når du slipper speederen for at genoplade batteriet. Af denne grund er et bremseeftersyn vigtigt for at undgå, at bremserne sætter sig fast og ruster, når de bliver aktiveret mindre end normale bremser. Ruster skiverne, risikerer du, at de bliver ødelagt, hvilket kan være en dyr affære, hvis skiverne skal udskiftes. Elbiler og hybridbiler kræver derfor en mere regelmæssig rensning og smøring af bremserne.